ส่วนที่ 6
การนำแผนพัฒนาสามปีไปสู่การปฏิบัติและการติดตามประเมินผล
1.  วัตถุประสงค์

เพื่อให้ทราบถึงแนวทางและกลไกในการติดตามและประเมินผลการจัดทำและแปลงแผนไปสู่การปฏิบัติขององค์การบริหารส่วนตำบล ผลที่ได้จากการติดตามประเมินจะใช้ในการปรับปรุง  แก้ไข  การขยายขอบเขตหรือการยุติการดำเนินการ  ซึ่งขึ้นอยู่กับวัตถุประสงค์ของการติดตามประเมินผล  การติดตามประเมินผลแผนพัฒนาสามปีเป็นสิ่งที่จะบ่งชี้ว่าแผนงานที่กำหนดไว้ได้มีการปฏิบัติหรือไม่  อย่างไร อันเป็นตัวชี้วัดว่าแผนพัฒนาสามปีหรือโครงการที่ได้ดำเนินไปแล้วนั้นให้ผลเป็นอย่างไร นำไปสู่ความสำเร็จตามแผนงานที่กำหนดไว้หรือไม่  อีกทั้งการติดตามและประเมินผลยังเป็นการตรวจสอบดูว่ามีความสอดคล้องกับการใช้ทรัพยากร(งบประมาณ) เพียงใด  ซึ่งผลที่ได้จากการติดตามและประเมินผลถือเป็นข้อมูลย้อนกลับ  (Feedback) ที่สามารถนำไปในการปรับปรุงและการตัดสินใจต่อไป  นอกจากนี้  การประเมินผลยังถือเป็นกระบวนการตัดสินคุณค่าและการตัดสินใจอย่างมีหลักเกณฑ์โดยใช้ข้อมูลที่เก็บรวบรวมอย่างเป็นระบบ  มีความเที่ยงตรง  เป็นปรนัย  เชื่อถือได้ และใช้หลักการมีส่วนร่วมของประชาชนในท้องถิ่น
องค์ประกอบ  ระบบของการติดตามและประเมินผลแผนพัฒนาสามปี  ประกอบด้วยองค์ประกอบ  3 ส่วนหลัก  คือ ส่วนของปัจจัยนำเข้า (Input)  ส่วนของกระบวนการติดตาม (Process)และส่วนของการประเมินผลผลลัพธ์ (Output,Goal)  

1. 1   ส่วนของปัจจัยนำเข้า  (Input)   คือปัจจัยที่องค์การบริหารส่วนตำบลต้องมีเพื่อนำเข้าสู่ระบบติดและประเมินผลแผนพัฒนาสามปี  ได้แก่  แผนพัฒนาสามปี  คณะกรรมการติดตามและประเมินผลแผนพัฒนาท้องถิ่น (ผู้ประเมิน) และเครื่องมือในการประเมิน(แบบรายงาน)

ผู้บริหารได้มีคำสั่งแต่งตั้งคณะกรรมการติดตามและประเมินผลแผนพัฒนาท้องถิ่น  ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548  ประกอบด้วย

1.  นายประสาร  ขาวสุข

ประธานกรรมการ

2.  นายปรีชา  วงศ์สุวัฒน์

กรรมการ

3.  นายชำนาญ คงมี


กรรมการ

4.  นายจำนรรจ์  เนื้อแก้ว

กรรมการ

5.  นายสงัด  พลมีเดช 


กรรมการ

6.  นายสุวัฒน์  คงตะโก

กรรมการ

7.  นายปรีชา  ไชยณรงค์

กรรมการ

8.  นางวันทนีย์  มลิวัลย์

กรรมการ

9.  นายวรศักดิ์  ศักดิ์แสง

กรรมการ

10. นางดวงสุดา  สุทธิรัตน์

กรรมการ

11. นายสุธรรม  คงทอง

กรรมการและเลขานุการ

12. นางสาวปานัดดา  พุ่มวิเศษ

ผู้ช่วยเลขานุการ

โดยให้คณะกรรมการเลือกกรรมการหนึ่งคนทำหน้าที่ประธานคณะกรรมการและกรรมการอีกหนึ่งคนทำหน้าที่เลขานุการของคณะกรรมการ
คณะกรรมการมีวาระอยู่ในตำแหน่งคราวละสองปี 


ซึ่งคณะกรรมการติดตามและประเมินผลแผนพัฒนามีอำนาจหน้าที่ดังนี้
(1) กำหนดแนวทาง วิธีการในการติดตามและประเมินผลแผนพัฒนา
(2) ดำเนินการติดตามและประเมินผลแผนพัฒนา
(3) รายงานผลและเสนอความเห็น ซึ่งได้จากการติดตามและประเมินผลแผนพัฒนาต่อ
ผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่น คณะกรรมการพัฒนา และประกาศผลการติดตามและประเมินผลแผนพัฒนาให้ประชาชนทราบโดยทั่วกันอย่างน้อยปีละหนึ่งครั้ง ภายในเดือนธันวาคมของทุกปีทั้งนี้ให้ปิดประกาศโดยเปิดเผยไม่น้อยกว่าสามสิบวัน
(4) แต่งตั้งคณะอนุกรรมการหรือคณะทำงานเพื่อช่วยปฏิบัติงานตามที่เห็นสมควร
   
2.  ส่วนของกระบวนการติดตาม (Process)  คือช่วงของการดำเนินงานตามแผนพัฒนาสามปี  ซึ่งได้กำหนดเป็นการติดตามรายไตรมาส  คือ ไตรมาสที่ 1 (ตุลาคม – ธันวาคม)  ไตรมาสที่ 2 (มกราคม - มีนาคม)   ไตรมาสที่ 3 (เมษายน – มิถุนายน) และไตรมาสที่ 4 (กรกฎาคม – กันยายน ) ซึ่งคณะกรรมการติดตามและประเมินผลแผนพัฒนาท้องถิ่น จะต้องดำเนินการคือ
(1) ประชุมร่วมกันเพื่อกำหนดแนวทางในการติดตามและประเมินผล 
   

(2)  ดำเนินการติดตามและประเมินผลทั้งในผลการดำเนินงานขององค์การบริหารส่วนตำบลตามแผนพัฒนาสามปีและการประเมินความพึงพอใจของประชาชนต่อผลการดำเนินงานของแผนพัฒนาสามปี  
     
3.  ส่วนของการประเมินผลลัพธ์ (Output, Goal)  เป็นการติดตามผลช่วงสุดท้ายซึ่งแสดงให้เห็นว่าเมื่อสิ้นสุดการดำเนินงานของแผนพัฒนาสามปี  ผลที่เกิดขึ้นเป็นไปตามเป้าหมายที่ได้กำหนดไว้หรือไม่  รวมทั้งจัดทำรายงานผลการติดตามแผนพัฒนาสามปีในภาพรวมปีละ 1 ครั้ง แล้วรายงานผลและเสนอความเห็นซึ่งได้จากการติดตามและประเมินผลแผนพัฒนาต่อสภาองค์การบริหารส่วนตำบล   ผู้บริหารท้องถิ่น   คณะกรรมการพัฒนาท้องถิ่น และประกาศผลการติดตามและประเมินผลแผนพัฒนาให้ประชาชนในท้องถิ่นทราบโดยทั่วกันภายในเดือนธันวาคมของทุกปี  และให้ปิดประกาศโดยเปิดเผยไม่น้อยกว่าสามสิบวัน

